stanford-oval/wikipedia huggingface dataset:
รายชื่อโรงเรียนในจังหวัดสมุทรสาคร
รายชื่อโรงเรียนในจังหวัดสมุทรสาครแบ่งตามอำเภอที่ตั้ง > อำเภอบ้านแพ้ว

| โรงเรียน | ตำบล | ระดับชั้น | สังกัด |
| --- | --- | --- | --- |
| โรงเรียนวัดธรรมจริยาภิรมย์ | หลักสาม | 34 !มัธยมศึกษา | สพม.สมุทรสาคร สมุทรสงคราม |
| โรงเรียนวัดหลักสี่พิพัฒน์ราษฎร์อุปถัมภ์ | ยกกระบัตร | 34 !มัธยมศึกษา | สพม.สมุทรสาคร สมุทรสงคราม |
| โรงเรียนหลักสองส่งเสริมวิทยา | หลักสอง | 34 !มัธยมศึกษา | สพม.สมุทรสาคร สมุทรสงคราม |
| โรงเรียนวัดหลักสี่ราษฎร์สโมสร | ยกกระบัตร |  | อบจ.สมุทรสาคร |
| โรงเรียนทีปังกรวิทยาพัฒน์ (วัดสุนทรสถิต) ในพระราชูปถัมภ์ฯ | อำแพง |  | สพป.สมุทรสาคร |
| โรงเรียนไทยรัฐวิทยา 9 (วัดใหม่ราษฎร์นุกูล) | บ้านแพ้ว |  | สพป.สมุทรสาคร |
| โรงเรียนวัดหลักสองราษฎร์บำรุง | หลักสอง |  | สพป.สมุทรสาคร |
| โรงเรียนวัดกระโจมทอง | หลักสอง |  | สพป.สมุทรสาคร |
| โรงเรียนวัดยกกระบัตร (ชุบราษฎร์นุสรณ์) | ยกกระบัตร |  | สพป.สมุทรสาคร |
| โรงเรียนทำนบแพ้ว | ยกกระบัตร |  | สพป.สมุทรสาคร |
| โรงเรียนวัดธรรมเจดีย์ศรีพิพัฒน์ | บ้านแพ้ว |  | สพป.สมุทรสาคร |
| โรงเรียนวัดเจ็ดริ้ว | เจ็ดริ้ว |  | สพป.สมุทรสาคร |
| โรงเรียนบ้านรางสายบัว | คลองตัน |  | สพป.สมุทรสาคร |
| โรงเรียนหลวงสินธุ์ราษฎร์รังสฤษฏ์ | โรงเข้ |  | สพป.สมุทรสาคร |
| โรงเรียนวัดโรงเข้ | โรงเข้ |  | สพป.สมุทรสาคร |
| โรงเรียนวัดธรรมโชติ | โรงเข้ |  | สพป.สมุทรสาคร |
| โรงเรียนบ้านโรงเข้ | โรงเข้ |  | สพป.สมุทรสาคร |
| โรงเรียนวัดหนองสองห้อง (สายชนูปถัมภ์) | หนองสองห้อง |  | สพป.สมุทรสาคร |
| โรงเรียนวัดหนองบัว | หนองบัว |  | สพป.สมุทรสาคร |
| โรงเรียนบ้านดอนไผ่ (อุดม-สอางค์อุ่นสุวรรณ) | หนองสองห้อง |  | สพป.สมุทรสาคร |
| โรงเรียนวัดดอนโฆสิตาราม | หนองบัว |  | สพป.สมุทรสาคร |
| โรงเรียนวัดสวนส้ม (ชื่นสินอนุสสรณ์) | สวนส้ม |  | สพป.สมุทรสาคร |
| โรงเรียนบ้านดำเนินสะดวก (กิมลี้มณีฉาย) | สวนส้ม |  | สพป.สมุทรสาคร |
| โรงเรียนบ้านคลองสำโรง | สวนส้ม |  | สพป.สมุทรสาคร |
| โรงเรียนวัดคลองตันราษฎร์บำรุง | เกษตรพัฒนา |  | สพป.สมุทรสาคร |
| โรงเรียนบ้านคลองตัน | เกษตรพัฒนา |  | สพป.สมุทรสาคร |
| โรงเรียนวัดธัญญารามราษฎร์บำรุง | อำแพง |  | สพป.สมุทรสาคร |
| โรงเรียนบ้านคลองหลวง | อำแพง |  | สพป.สมุทรสาคร |
| โรงเรียนบ้านเจริญสุข | อำแพง |  | สพป.สมุทรสาคร |
| โรงเรียนอนุบาลบ้านแพ้ว (วันครู 2500) | หลักสาม |  | สพป.สมุทรสาคร |
| โรงเรียนวัดชัยมงคล | หลักสาม |  | สพป.สมุทรสาคร |
| โรงเรียนวัดราษฎร์ศรัทธากะยาราม | หลักสาม |  | สพป.สมุทรสาคร |
| โรงเรียนบ้านวังจรเข้ | หลักสาม |  | สพป.สมุทรสาคร |
โรงเรียนบ้านแพ้ววิทยา (ตี่ตง): 
โรงเรียนสารสาสน์วิเทศบ้านแพ้ว: 
โรงเรียนอัตตาภิวัฒน์:
โรงเรียนท่าม่วงราษฎร์บำรุง

| โรงเรียนท่าม่วงราษฎร์บำรุง กาญจนบุรี |
| --- | --- |
Thamuang Rajbumrung School
ที่ตั้ง
141 หมู่ 1 ถนนแสงชูโต ตำบลท่าม่วง อำเภอท่าม่วง จังหวัดกาญจนบุรี 71110  ประเทศไทย XJ6R+4M ตำบล ท่าม่วง อำเภอท่าม่วง กาญจนบุรี
ข้อมูล
ชื่ออื่น: ท.ม.ร./T. M. R.
ประเภท: รัฐบาล
คติพจน์: ประพฤติดี มีวิชา สามัคคี กีฬาเก่ง
สถาปนา: 17 พฤษภาคม พ.ศ. 2501 (66 ปี)
ผู้ก่อตั้ง: นายมนตรี กาญจนรัช
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นางสาวแสงอรุณ ประสพกาญจน์
ระดับปีที่จัดการศึกษา: มัธยมศึกษา
สี:    ม่วง - เหลือง
เพลง: มาร์ช ท.ม.ร.
เว็บไซต์: www.tmr.ac.th
โรงเรียนท่าม่วงราษฎร์บำรุง กาญจนบุรี เป็นโรงเรียนมัธยมศึกษาที่มีชื่อเสียงแห่งหนึ่งในจังหวัดกาญจนบุรี และเป็นโรงเรียนประจำอำเภอท่าม่วง ตั้งอยู่ เลขที่ 141 หมู่ 1 ถนนแสงชูโต ตำบลท่าม่วง อำเภอท่าม่วง จังหวัดกาญจนบุรี  มีพื้นที่ 39 ไร่ สังกัดสำนักงานเขตพื้นที่การศึกษามัธยมศึกษากาญจนบุรี สำนักงานคณะกรรมการการศึกษาขั้นพื้นฐาน
หลักสูตรที่เปิดสอน

แผนการเรียนที่ 1 แผนการเรียนห้องเรียนอัจริยภาพทางด้านวิทยาศาสตร์และคณิตศาสตร์ (SMEP)
แผนการเรียนที่ 2 แผนการเรียนห้องเรียนวิทยาศาสตร์-คณิตศาสตร์
แผนการเรียนที่ 3 แผนการเรียนห้องเรียนภาษาต่างประเทศ เช่น ภาษาจีน ภาษาเกาหลี ภาษาญี่ปุ่น และภาษาพม่า
แผนการเรียนที่ 4 แผนการเรียนห้องเรียนคอมพิวเตอร์ธุรกิจ
แผนการเรียนที่ 5 แผนการเรียนห้องเรียนศักยภาพด้านกีฬา เช่น ฟุตบอล
ปัจจุบัน จัดการเรียนการสอนเป็นจำนวน 8 วิชาเอก
ประวัติ

เดิมอำเภอท่าม่วงไม่มีโรงเรียนมัธยมศึกษา ชาวอำเภอท่าม่วงต้องส่งลูกหลานไปเรียนที่โรงเรียนประจำจังหวัดกาญจนบุรี ซึ่งเป็นระยะทางไกลถึง 12 กิโลเมตร ปีละ 200-300 คน ขณะนั้นการเดินทางลำบากเนื่องจากไม่ค่อยมีรถประจำทาง นายพีรศักดิ์ สุขพงษ์ นายอำเภอท่าม่วง นายสนั่น ประสมทรัพย์ ศึกษาธิการอำเภอท่าม่วง พร้อมกับประชาชนของอำเภอท่าม่วง ได้ประชุมปรึกษาและมีมติเป็นเอกฉันท์ให้ก่อตั้งโรงเรียนมัธยมศึกษาประจำอำเภอท่าม่วงขึ้น โดยได้รับบริจาคเงินจากข้าราชการ พ่อค้า ประชาชน และพระสงฆ์ ได้แก่ เงินงบประมาณจากเงินบำรุงท้องที่ของอำเภอท่าม่วง ก่อสร้างอาคารเรียน 150,000 บาท ประชาชนบริจาค 35,000 บาท และพระครูโสภณประชานารถ มอบที่ดิน สุสานวัดศรีโลหะราษฎร์บำรุง เนื้อที่ 12 ไร่ 2 งาน 18 ตารางวา มูลค่า 20,000 บาท
เมื่ออำเภอได้ที่ดินและงบประมาณแล้วจึงได้ขออนุมัติจัดตั้งโรงเรียนไปยังกรมสามัญศึกษากระทรวงศึกษาธิการและได้รับการอนุมัติให้เปิดโรงเรียนตั้งแต่ปีการศึกษา 2501 (เมื่อวันที่ 17 พฤษภาคม พ.ศ. 2501) และได้สร้างอาคารเรียนไม้แบบ 004 จำนวน 8 ห้องเรียน ก่อสร้างเสร็จเมื่อวันที่ 16 เมษายน พ.ศ. 2502 เปิดรับนักเรียนครั้งแรก ณ โรงเรียนท่าม่วง (โรงเรียนประถมศึกษา) และมีพิธีเปิดป้ายโรงเรียน เมื่อวันที่ 16 กุมภาพันธ์ พ.ศ. 2504 โดยหลวงสวัสดิ์ สารศาสตร์พุทธิ อธิบดีกรมสามัญศึกษา
พ.ศ. 2501 ซื้อที่ดินเพิ่มอีก 22 ไร่ 15.6 ตารางวา รวมเป็นเนื้อที่ 34 ไร่ 2 งาน 33.6 ตารางวา วันที่ 5 มิถุนายน 2539 นายประกิจ ธาราพันธ์ ผู้อำนวยการโรงเรียนท่าม่วงราษฎร์บำรุง และ นายสมชาย ไขว้พันธ์ นายอำเภอท่าม่วง ขณะนั้น พร้อมทั้งข้าราชการ ได้ร่วมกันหาเงินบริจาคซื้อที่ดินอีก 5 ไร่ เป็นเงิน 3,750,000 บาท ปัจจุบันโรงเรียนมีที่ดินทั้งสิ้น 39 ไร่ 2 งาน 33.6 ตารางวา และได้ก่อสร้างสระว่ายน้ำมาตรฐาน กว้าง 21 เมตร ยาว 50 เมตร ลึก 1.30 เมตร
เหตุการณ์สำคัญ

27 กรกฎาคม พ.ศ. 2555 ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จยังโรงเรียนท่าม่วงราษฎร์บำรุง อำเภอท่าม่วง จังหวัดกาญจนบุรี ทรงเยี่ยมและติดตามผลการดำเนินงานโครงการ ทู บี นัมเบอร์ วัน พร้อมทั้งพระราชทานกำลังใจ และคำแนะนำแก่สมาชิกใครติดยายกมือขึ้น จากสถานพินิจและคุ้มครองเด็ก และเยาวชนจังหวัดกาญจนบุรี ที่มาเฝ้ารับเสด็จ เพื่อให้สามารถปฏิบัติตนและมีจิตใจที่เข้มแข็ง ไม่หวนกลับไปยุ่งเกี่ยวกับยาเสพติด
ในการนี้ทรงเปิดศูนย์เพื่อนใจ ทู บี นัมเบอร์ วัน ซึ่งตั้งขึ้นเพื่อเสริมสร้างภูมิคุ้มกันทางจิตใจให้สมาชิก โดยจัดกิจกรรมสร้างสรรค์ในเชิงบวก ทั้งด้านศิลปะ ดนตรี กีฬา เพื่อรณรงค์ต่อต้านสิ่งเสพติดทุกรูปแบบ และพัฒนานักเรียนให้เป็นเยาวชนที่มีคุณภาพโรงเรียนท่าม่วงราษฎร์บำรุง เป็นโรงเรียนมัธยมศึกษา มีนักเรียนกว่า 2,000 คน ดำเนินโครงการ ทู บี นัมเบอร์ วัน เพื่อพัฒนาศักยภาพนักเรียนสู่เป้าหมายเยาวชนรุ่นใหม่ กล้าคิด กล้าทำ กล้าแสดงออก ในแนวทางที่ถูกต้องเหมาะสม และมีค่านิยม “เป็นหนึ่งโดยไม่พึ่งยาเสพติด” โอกาสนี้ทรงร่วมการแสดงคอนเสิร์ตทูบีนัมเบอร์วันกับสมาชิกด้วย
สัญลักษณ์

ตราประจำโรงเรียน : รูป เขื่อนแม่กลอง
ดอกไม้ประจำโรงเรียน : ชงโค
มาร์ช ท.ม.ร.

คำร้อง-ทำนอง ผอ.สุชาติ อำมฤคขจร
ท่าม่วงราษฎร์บำรุงของชาวท่าม่วงปวงประชา
แหล่งศึกษาแหล่งฝึกฝนอนุชนไทย
ม่วงเหลืองสถาบันอันยิ่งใหญ่
เตรียมเด็กไทยให้เฟื่องฟูคู่เมืองทอง
ท่าม่วงราษฎร์บำรุงศูนย์กลางรวมจิตมิตรสหาย
มีเครื่องหมายเลิศแท้เขื่อนแม่กลอง
สัญลักษณ์อันมีค่าน่ายกย่อง
เราทั้งผองอย่าลืมเลือนเพื่อนกันเอง
ประพฤติดี มีวิชา
สามัคคี กีฬาเก่ง
การเรียนการเล่นเราไม่หวั่นเกรง
โรงเรียนเราเองนั้นมีชื่อระบือไกล
ท่าม่วงราษฎร์บำรุงของชาวท่าม่วงปวงประชา
แหล่งศึกษาแหล่งฝึกฝนเยาวชนไทย
ม่วงเหลืองสถาบันอันยิ่งใหญ่
รักกันไว้ลูกท่าม่วงราษฎร์บำรุง
(ทั้งหมด ซ้ำ 2 ครั้ง)
เทศกาลและวันสำคัญ

TMR STAR STAGE การประกวดร้องเพลง (เป็นซีซัน)
ชงโคไนท์ (มีนาคมของทุกปี)
งานบวงสรวงสิ่งศักดิ์สิทธิ์และทำบุญโรงเรียน (1 สิงหาคม ทุกปี)
งานวันสัปดาห์ภาษาไทย (เดือนกรกฎาคมของทุกปี)
งานวันสัปดาห์สังคมศึกษาศาสนาและวัฒนธรรม (ทุกเดือนกรกฎาคมของทุกปี)
งานวันสัปดาห์วิทยาศาสตร์ (เดือนสิงหาคมของทุกปี)
งานวันสัปดาห์ห้องสมุด (เดือนมกราคม-กุมภาพันธ์ของทุกปี)
งานวันสัปดาห์คณิตศาสตร์ (เดือนกุมภาพันธ์)
งานวันเปิดบ้าน ท.ม.ร. (เดือนกุมภาพันธ์ของทุกปี)
ศิษย์เก่าที่ภาคภูมิใจ

ธัญญ์ ธนากร นักแสดง
แฮรี่ ธราเทพ กิจสมัคร นักแสดง
รองศาสตราจารย์ ดร.สมหญิง ธัมวาสร, ปร.ด.รองศาสตราจารย์ หน่วยแบคทีเรียวิทยา, ภาควิชาจุลชีววิทยา คณะแพทยศาสตร์ จุฬาลงกรณ์มหาวิทยาลัย
พล.ต.อ.นิพจน์ วีระสุนทร อดีตผู้บัญชาการประจำสำนักงานผู้บัญชาการตำรวจแห่งชาติ (ผบช.ตร.), กรรมการสรรหาผู้ตรวจการแผ่นดิน
บุตรดา ศรีเลิศชัย อดีตเลขาธิการสมาคมนักหนังสือพิมพ์แห่งประเทศไทย 8 สมัย
ดร.อรพรรณ วีระวงศ์ รองอธิการบดีฝ่ายวิเทศสัมพันธ์ มหาวิทยาลัยศรีนครินทรวิโรฒ
พลเรือโท ชัชวาล วิรุฬห์ประภา ราชองครักษ์, เจ้ากรมโรงงาน ฐานทัพเรือสัตหีบ, ผู้ทรงคุณวุฒิกองทัพเรือ
ฝ้ายพิมพ์ แสนตรามาส นางแบบ
ไตรภพ สุธาพจน์ นักแสดง
แหล่งข้อมูลอื่น

เว็บไซต์ของโรงเรียนท่าม่วงราษฎร์บำรุง เก็บถาวร 2020-02-21 ที่ เวย์แบ็กแมชชีน
โรงเรียนท่าม่วงราษฎร์บำรุง ที่เฟซบุ๊ก
ข้อมูลพื้นฐานโรงเรียนท่าม่วงราษฎร์บำรุงในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
กลุ่มบุคคลที่มีความหลากหลายทางเพศ

| กลุ่มบุคคลที่มีความหลากหลายทางเพศ |
| --- | --- |
ธงสายรุ้งสัญลักษณ์ของ แอลจีบีทีไพรด์
สัญชาติ: ทุกสัญชาติ
แอลจีบีที (อังกฤษ: LGBT) เป็นอักษรย่อที่มาจากคำว่า เลสเบียน (อังกฤษ: Lesbian), เกย์ (อังกฤษ: Gay), ไบเซ็กชวล (อังกฤษ: Bisexual) และ ทรานส์เจนเดอร์ (อังกฤษ: Transgender) ปรากฏการใช้มาตั้งแต่ทศวรรษที่ 1990 และเป็นการดัดแปลงมาจากอักษรย่อ แอลจีบี ( LGB) ที่ซึ่งนำมาใช้ทดแทนคำว่า เกย์ เพื่อสื่อถึงชุมชนแอลจีบีทีในมุมกว้างขึ้น เริ่มตั้งแต่ช่วงทศวรรษ 1980 ทั้งอักษรย่อ แอลจีบีที และรูปแบบอื่น ๆ ใช้เป็นคำกว้าง ๆ เพื่อสื่อถึงเพศวิถีและอัตลักษณ์ทางเพศของบุคคล ในภาษาไทยอาจเรียกว่ากลุ่มบุคคลที่มีความหลากหลายทางเพศ
แอลจีบีทีอาจหมายถึงบุคคลที่ไม่ได้รักต่างเพศ หรือไม่เป็นเพศซิส มากกว่าที่จะหมายถึงเฉพาะกลุ่มเลสเบียน เกย์ ไบเซ็กชวล และทรานส์เจนเดอร์ โดยเฉพาะ เพื่อให้เป็นการครอบคลุมกลุ่มบุคคลที่มีความหลากหลายมากขึ้น จึงนิยมใช้อักษรย่อ แอลจีบีทีคิว (อังกฤษ: LGBTQ) ซึ่งเป็นรูปแบบที่นิยมกว่า โดยการเพิ่มอักษร คิว (Q) เพื่อสื่อถึงบุคคลที่นิยามตนเองว่าเป็นเควียร์ (อังกฤษ: Queer) หรือ เควชชันนิง (อังกฤษ: Questioning; ยังไม่ชัดเจน) บางทีมีการเพิ่มกลุ่มอินเตอร์เซ็กซ์ (อังกฤษ: Intersex) เข้าไป เป็นอักษรย่อ แอลจีบีทีไอ (อังกฤษ: LGBTI) และบางครั้งพบนำทั้งสองรูปแบบมารวมกันเป็น  แอลจีบีทีไอคิว (อังกฤษ: LGBTIQ) นอกจากนี้ยังปรากฏอักษรย่อในรูป แอลจีบีที+ (อังกฤษ: LGBT+) เพื่อรวมสเปกตรัมของเพศวิถีและอัตลักษณ์ทางเพศอันหลากหลายของมนุษย์ทั้งหมด รูปแบบอื่น ๆ ที่พบไม่บ่อย เช่น แอลจีบีทีคิวไอเอ+ (อังกฤษ: LGBTQIA) โดยอักษร เอ (A) มาจาก "อะเซ็กชวล" (อังกฤษ: Asexual), "อะโรแมนติก" (อังกฤษ: Aromantic) หรือ "อะเจนเดอร์" (อังกฤษ: Agender) ส่วนตัวย่อรูปแบบอื่น ๆ ซึ่งในบางรูปแบบมีความยาวมากกว่าสองเท่าของ แอลจีบีที ก่อให้การวิพากษ์วิจารณ์ขึ้น และการตีความว่าตัวย่อนี้เป็นการหมายถึงชุมชนกลุ่มใดกลุ่มหนึ่งเป็นเฉพาะก็ยังคงเป็นที่ถกเถียงอยู่
ดูเพิ่ม

เพศที่สาม
กระเทย
เกย์
เลสเบี้ยน
ชายรักร่วมเพศ หรือ ชายรักชาย
เลสเบี้ยน
หญิงรักร่วมเพศ
ความสัมพันธ์

ความสัมพันธ์ อาจหมายถึง
ความหมายโดยทั่วไป

ความสัมพันธ์ทางสังคม ในสังคมศาสตร์ เป็นความสัมพันธ์ทางสังคมระหว่างบุคคลที่มากกว่าหนึ่งคนขึ้นไป
ความสัมพันธ์ระหว่างประเทศ เป็นกลยุทธ์ของแต่ละรัฐเพื่อรักษาผลประโยชน์ของชาติโดยนโยบายทางการต่างประเทศ
คอมพิวเตอร์และเทคโนโลยี

ความสัมพันธ์ (ฐานข้อมูล) เป็นความสัมพันธ์ระหว่างตารางในการออกแบบฐานข้อมูล
คณิตศาสตร์

ความสัมพันธ์ทวิภาค เป็นความสัมพันธ์กันของวัตถุคณิตศาสตร์สองชุด เช่น การเท่ากัน (=) หรือการน้อยกว่า (<) ตัวอย่างเช่น "5 < 6" และ "2 + 2 = 4"
จิตวิทยา

ความสัมพันธ์ (จิตวิทยา) ความสัมพันธ์ทางจิตระหว่างแนวคิด เหตุการณ์ หรือสภาพจิตที่มีต้นเหตุจากประสบการณ์เฉพาะอัน
กำจร มนุญปิจุ

| ศาสตราจารย์เกียรติคุณ นาวาตรีกำจร มนุญปิจุม> ป.ช., ม.ว.ม. |
| --- | --- |

อธิการบดีมหาวิทยาลัยขอนแก่น
รักษาการ
ดำรงตำแหน่ง 4 พฤศจิกายน พ.ศ. 2519 – 20 กุมภาพันธ์ พ.ศ. 2521
ก่อนหน้า: ศ.ดร.เกษม สุวรรณกุล
ถัดไป: ศ.ดร.วิจิตร ศรีสอ้าน
 
ข้อมูลส่วนบุคคล
เกิด: 10 มิถุนายน พ.ศ. 2469 จังหวัดปทุมธานี ประเทศไทย
เสียชีวิต: 22 ธันวาคม พ.ศ. 2556 (87 ปี) โรงพยาบาลรามาธิบดี
ศาสนา: พุทธ
คู่สมรส: นางวิภาวรรณ มนุญปิจุ

ศาสตราจารย์เกียรติคุณ นาวาตรี กำจร มนุญปิจุ ร.น.ราชบัณฑิต  เกิดวันที่ 10 มิถุนายน พ.ศ. 2469 ที่ตำบลบางหลวง อำเภอเมือง จังหวัดปทุมธานี เป็นบุตรของ ขุนกัลยาณวิทย์ (เกิด มนุญปิจุ) อดีตศึกษาธิการจังหวัดปทุมธานี และนางกิม มนุญปิจุ สมรสกับนางวิภาวรรณ มนุญปิจุ มีบุตรชาย 1 คน คือ นายณัฐเสกข์ (กวิช) มนุญปิจุ
ศ.น.ต.กำจร มนุญปิจุ เป็นนักวิทยาศาสตร์ผู้เชี่ยวชาญในสาขาอินทรีย์เคมี เป็นผู้ริเริ่มดำเนินการให้เกิดความร่วมมือทางวิทยาศาสตร์และเทคโนโลยี ระหว่างประเทศไทยและประเทศออสเตรีย นับตั้งแต่ปี พ.ศ. 2522 และได้รับอิสริยาภรณ์ Den Tiroler Adler-Orden in Gold และ Grosse Goldene Ehrenzeichen Fur Verdienste Um Die Republik Osterreich จากประเทศออสเตรีย  ในเวลาเดียวกันก็มีความรอบรู้ และมีความสามารถยิ่งในด้านการบริหารการศึกษา มีบทบาทสำคัญในการพัฒนาระบบการคัดเลือกผู้เข้ารับการศึกษาระดับอุดมศึกษา เป็นผู้คิดค้นและดำเนินการทำระบบการสอบคัดเลือกนักศึกษาเข้าศึกษาในสถาบันอุดมศึกษา เริ่มตั้งแต่ปีการศึกษา พ.ศ. 2504-2550 โดยจัดการสอบคัดเลือกร่วมครั้งแรก สำหรับมหาวิทยาลัยเกษตรศาสตร์ และมหาวิทยาลัยแพทยศาสตร์ (มหาวิทยาลัยมหิดล) และต่อมาได้ขยายใช้กับมหาวิทยาลัยทั่วประเทศ  อีกทั้งเป็นผู้มีบทบาทสำคัญในการพัฒนาปรับปรุงหลักสูตรสาขาวิชาต่าง ๆ ของสถาบันอุดมศึกษา ทำให้การอุดมศึกษาไทยก้าวทันพัฒนาการในยุคโลกาภิวัตน์ มีมาตรฐานทัดเทียมกับระดับสากล
ประวัติการศึกษา

พ.ศ. 2483-2484 - มัธยมศึกษาตอนปลาย โรงเรียนเตรียมอุดมศึกษา
พ.ศ. 2485-2488 - วิทยาศาสตรบัณฑิต สาขาเคมี จุฬาลงกรณ์มหาวิทยาลัย
พ.ศ. 2494-2497 - ปริญญาเอก สาขาอินทรีย์เคมี มหาวิทยาลัยลิเวอร์พูล ประเทศอังกฤษ ได้รับทุนจากราชนาวี
ปริญญากิตติมศักดิ์

พ.ศ. 2536 - ปริญญาวิทยาศาสตรดุษฎีบัณฑิตกิตติมศักดิ์ มหาวิทยาลัยมหิดล
พ.ศ. 2547 - ปรัชญาดุษฎีบัณฑิตกิตติมศักดิ์ สาขาวิชาการบริหารการศึกษา มหาวิทยาลัยขอนแก่น ประจำปีการศึกษา 2547
ประวัติการทำงาน

ศาสตราจารย์เกียรติคุณ น.ต.กำจร มนุญปิจุ ร.น.ราชบัณฑิต เริ่มรับราชการ และมีบทบาทเกี่ยวข้องกับการบริหารและการจัดการศึกษา ตั้งแต่ พ.ศ. 2503 ที่ มหาวิทยาลัยแพทยศาสตร์ และต่อมาได้ ดำรงตำแหน่งคณบดีคณะวิทยาศาสตร์ มหาวิทยาลัยมหิดลระหว่าง พ.ศ. 2514–2518 และรักษาราชการในตำแหน่งอธิการบดีมหาวิทยาลัยขอนแก่น ระหว่าง พ.ศ. 2519-2521 ระหว่างนี้มีบทบาทสำคัญยิ่ง ในการวางระบบการสอบคัดเลือกนักเรียนเข้าเรียนในสถาบันอุดมศึกษาของรัฐ ทำให้กระบวนการบริหารจัดการสอบมีขั้นตอนโปร่งใสและมีประสิทธิภาพจวบจนปัจจุบัน ต่อมาได้รับการแต่งตั้งให้เป็น อ.ก.ม.วิสามัญ เกี่ยวกับตำแหน่งทางวิชาการของทบวงมหาวิทยาลัย ระหว่าง พ.ศ. 2516-2519 และทั้งยังได้รับคัดเลือกจากที่ประชุมคณะกรรมการบริหาร International Organization of Chemical Sciences for Development (IOCD) ภายใต้การสนับสนุนของ UNESCO ให้เป็น Vice President สำหรับภูมิภาคเอเชีย ในปี พ.ศ. 2524
ประวัติการทำงาน > ประวัติการรับราชการ

พ.ศ. 2489-2494 - ประจำกองวัตถุระเบิด กรมสรรพาวุธทหารเรือ
พ.ศ. 2498-2503 - ผู้ช่วยหัวหน้ากองเคมี กรมวิทยาศาสตร์ทหารเรือ
พ.ศ. 2503-2512 - เลขานุการคณะวิทยาศาสตร์การแพทย์ มหาวิทยาลัยแพทยศาสตร์
พ.ศ. 2509-2529 - ศาสตราจารย์วิชาเคมี มหาวิทยาลัยมหิดล
พ.ศ. 2513-2516 - รองคณบดี คณะวิทยาศาสตร์ มหาวิทยาลัยมหิดล
พ.ศ. 2514-2529 - หัวหน้าภาควิชาเคมี คณะวิทยาศาสตร์ มหาวิทยาลัยมหิดล
พ.ศ. 2514-2518 - คณบดี คณะวิทยาศาสตร์ มหาวิทยาลัยมหิดล
พ.ศ. 2519-2521 - รักษาการในตำแหน่งอธิการบดี มหาวิทยาลัยขอนแก่น
ประวัติการทำงาน > หน้าที่การงานในปัจจุบัน

กรรมการสภามหาวิทยาลัยผู้ทรงคุณวุฒิ มหาวิทยาลัยมหิดล
กรรมการสภามหาวิทยาลัยขอนแก่น
พ.ศ. 2535–2547 - อุปนายกสภามหาวิทยาลัยขอนแก่น
พ.ศ. 2531-2556 - กรรมการพิจารณากลั่นกรองหลักสูตรของมหาวิทยาลัยมหิดล และมหาวิทยาลัยขอนแก่น
พ.ศ. 2532-2556 - ราชบัณฑิต สาขาวิชาเคมี สำนักวิทยาศาสตร์ ราชบัณฑิตยสถาน
พ.ศ. 2546-2553 - ประธานคณะกรรมการ ด้านหลักสูตร วิชาการ และวิจัยมหาวิทยาลัยขอนแก่น
เกียรติคุณและรางวัลที่ได้รับ

ได้รับพระราชทาน'พระธาตุพนมทองคำ' เครื่องหมายของการประกอบการอันเป็นประโยชน์ยิ่งแก่ภาคตะวันออกเฉียงเหนือ จากมหาวิทยาลัยขอนแก่น ในคราวพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินไปพระราชทานปริญญาบัตร แก่ผู้สำเร็จการศึกษาของมหาวิทยาลัยขอนแก่น เมื่อปี 2537
ถึงแก่อนิจกรรม

นายกำจร ถึงแก่อนิจกรรม ด้วยโรคมะเร็งต่อมน้ำเหลือง ณ โรงพยาบาลรามาธิบดี เมื่อวันที่ 22 ธันวาคม พ.ศ. 2556 สิริรวมอายุ 87 ปี พิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดพระศรีมหาธาตุวรมหาวิหาร
เครื่องราชอิสริยาภรณ์

นาวาตรี กำจร มนุญปิจุ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2514 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ทีโรล:
พ.ศ. 2527 –  เครื่องรัฐอิสริยาภรณ์อินทรีทีโรล ชั้นทอง
ออสเตรีย :
พ.ศ. 2530 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง
หลวงปู่บุดดา ถาวโร

| พระบุดดา ถาวโร (บุดดา ถาวโร) |
| --- | --- |

ชื่ออื่น: หลวงปู่บุดดา
ส่วนบุคคล
เกิด: 5 มกราคม พ.ศ. 2438 (99 ปี)
มรณภาพ: 12 มกราคม พ.ศ. 2537
นิกาย: มหานิกาย
ตำแหน่งชั้นสูง
ที่อยู่: วัดกลางชูศรีเจริญสุข สิงห์บุรี
อุปสมบท: พ.ศ. 2465
พรรษา: 72
หลวงปู่บุดดา ถาวโร มีนามเดิมว่า บุดดา นามสกุล มงคลทอง เกิดเมื่อวันเสาร์ ขึ้น 10 ค่ำ เดือนยี่ ปีมะเมีย ตรงกับวันที่ 5 มกราคม พ.ศ. 2438 (พุทธศักราชแบบใหม่) สถานที่เกิด หมู่บ้านหนองเกวียนหัก ตำบลพุคา อำเภอบ้านหมี่ จังหวัดลพบุรี ได้บรรพชาและอุปสมบท ณ พัทธสีมา วัดเนินยาว ตำบลหนองทรายขาว อำเภอบ้านหมี่ จังหวัดลพบุรี ในปีพ.ศ. 2465 โดยมีพระครูธรรมขันธ์สุนทร (หม่อมราชวงศ์เอี่ยม อิศรางกูร) เป็นพระอุปัชฌาย์ มรณภาพ 12 มกราคม พ.ศ. 2537 สิริอายุ 99 ปี 7 วัน 72 พรรษา ตรงกับวันพุธ ขึ้น 1 ค่ำ เดือนยี่ ปีระกา
ชีวิตฆราวาส

หลวงปู่บุดดา มีโยมบิดาชื่อ นายน้อย มงคลทอง โยมมารดาชื่อ นางอึ่ง มงคลทอง มีพี่น้องทั้งหมด 7 คน ในช่วงวัยเด็กท่านได้เกิดมีสัญญาความจำระลึกย้อนอดีตชาติได้ว่า บิดาของท่านในอดีตชาติเคยเป็นพี่ชายของท่าน
พอเข้าสู่วัยฉกรรจ์อายุได้ 21 ปีบริบูรณ์ ในปี พ.ศ. 2458 ได้ถูกเกณฑ์เข้าเป็นทหารสังกัดกองทัพบก ทหารบกปืน 3 ในสมัยรัชกาลที่ 6 รับราชการทหารอยู่ 2 ปี ในกองทัพที่ 3 ลพบุรี สมัยเมื่อเป็นพลทหารหนุ่มรูปงาม มีผู้หญิงมาชอบ เข้ามาพูดจาทำนองเกี้ยว แต่ท่านพูดกลับไปว่า "กลับไปเสียเถิด ฉันเป็นทหารตัวเมีย ไม่ชอบผู้หญิง ถ้าไปเจอทหารตัวผู้คนอื่นเข้าก็จะลำบาก"
ในปี พ.ศ. 2460 ได้เกิดสงครามโลกครั้งที่ 1 ขึ้น ทางการได้มีการรับสมัครคัดเลือกทหารอาสาไปราชการรบในสงคราม ณ ทวีปยุโรป หลวงปู่บุดดาได้เข้าสมัครอาสาด้วยเหมือนกัน แต่ท่านกินเหล้าไม่เป็น เขาจึงไม่รับโดยได้อธิบายเหตุผลว่า ในทวีปยุโรปนั้นอากาศหนาวเย็นมาก ทหารทุกคนจำเป็นต้องดื่มเหล้าเพื่อช่วยให้คลายหนาว ดังนั้นท่านจึงไม่ได้เข้าร่วมในสงครามคราวนั้น
สู่ร่มกาสาวพัสตร์

หลังรับราชการทหาร ท่านได้ช่วยโยมบิดามารดาทำงานเกษตรกรรมอยู่ 4 ปี โดยท่านมีความปรารถนาในใจเสมอมาว่า อยากจะได้บวชในร่มเงาพระพุทธศาสนา ด้วยจิตที่เบื่อหน่ายในทางโลกมาตั้งแต่เด็กแล้ว ดังนั้นเมื่อมีโอกาสจึงขออนุญาตต่อบิดามารดาบวช เมื่ออายุได้ 28 ปี ที่วัดเนินยาว โดยมีพระครูธรรมขันธ์สุนทร (หม่อมราชวงศ์เอี่ยม อิศรางกูร) เป็นพระอุปัชฌาย์ พระครูเรือง เป็นพระกรรมวาจาจารย์ เจ้าอธิการไพล เป็นพระอนุสาวนาจารย์
โดยมีคณะสงฆ์ 25 รูป นั่งเป็นพระอันดับ ได้ฉายาว่า "ถาวโร"
หลวงปู่บุดดา ท่านกล่าวเสมอว่า ท่านถือพระอุปัชฌาย์ และพระสงฆ์ 25 รูป เป็นครูบาอาจารย์อุปัชฌาย์ทุกองค์ ท่านสอนปัญจกรรมฐานให้แล้วในวันอุปสมบท คือเกศา โลมา นะขา ทันตา ตะโจ หรือ ผม ขน เล็บ ฟัน หนัง โดยพิจารณาเรียงไปตามลำดับและย้อนกลับ จนเห็นชัดเจน
แสวงโมกขธรรม

หลังจากบวช เมื่อออกพรรษาแรกแล้วหลวงปู่บุดดาได้ออกจาริกแสวงหาสถานที่วิเวก เจริญสมณธรรมตามอัธยาศัยเพียงองค์เดียว หลวงปู่บุดดามุ่งปฏิบัติกรรมฐานพิจารณากายภายในอยู่เสมอ ข้อวัตรปฏิบัติเคยทำอย่างไรก็ยังคงทำมิได้ขาด ท่านทำความเพียรอยู่โดยตลอด บางครั้งบางคราว กิเลสราคะอันมักจะเกิดขึ้นมาให้รู้ได้ว่ายังมีอยู่ท่านก็ได้เพียรพยายามดับมันด้วยอุบายวิธีต่าง ๆ
หลวงปู่บุดดาท่านจาริกธุดงค์บำเพ็ญเพียรมาโดยตลอด จนถึงพรรษาที่ 4 ท่านได้ออกธุดงค์อยู่ในป่าแถบเทือกเขาภูพานนั้น ท่านได้พบกับพระธุดงค์องค์หนึ่งคือ พระสงฆ์ พรหมสโร ซึ่งมีอายุแก่กว่าท่าน 10 ปี พรรษามากกว่า 1 ปี ทันทีที่ได้พบหน้าท่านระลึกชาติได้ว่าพระสงฆ์ พรหมสโร เคยเป็นบิดาในอดีตชาติ ท่านจึงเรียกพระสงฆ์ พรหมสโร ว่าคุณพ่อสงฆ์ หลวงปู่บุดดากับพระสงฆ์ พรหมสโร มีอัชฌาสัยตรงกัน
หลังจากนั้นท่านได้ออกจาริกร่วมธุดงค์มาด้วยกัน จากอีสานมาสู่ภาคกลาง ผ่านตำบลหัวหวาย อำเภอตาคลี นครสวรรค์พบชัยภูมิคือ ภ้ำภูคา บนภูคา มีบรรยากาศสงบ ร่มเย็นและวิเวกยิ่ง สถานที่สัปปายะ เหมาะแก่การเจริญกรรมฐานยิ่ง พอใกล้พรรษาทั้งสองจึงได้ไปจำพรรษาที่วัดป่าหนองคู พอออกพรรษาก็กลับมาที่ถ้ำภูคาอีกครั้ง
ณ ที่ถ้ำภูคานี้เองที่หลวงปู่บุดดาในพรรษาที่ 4 และพระสงฆ์ พรหมสโร ในพรรษาที่ 5 ได้พำนักอาศัยบำเพ็ญเพียรจนได้รู้แจ้งเห็นจริงในอริยสัจธรรมทั้งสององค์
สิ้นอาสวะ

หลวงปู่บุดดาท่านได้เล่าเหตุการณ์ในวันที่บรรลุธรรมว่า คืนนั้นขณะที่ท่านทั้งสองกำลังนั่งคุยกันอยู่ โดยนั่งลืมตาคุยกันปกตินี่เอง แล้วหันหน้าเข้าสนทนากันอย่างออกรสชาติอยู่นั่นเอง จู่ ๆหลวงปู่บุดดาก็เงียบเสียงไปเฉย ๆ นั่งลืมตาค้างอยู่ พระสงฆ์ พรหมสโร ท่านก็นั่งเฝ้าอยู่อย่างนั้นมองดูอยู่ ปกติท่านเป็นพระขี้สงสัย ไม่เชื่ออะไรง่าย ๆ ก็แปลกใจที่ทำไมหลวงปู่บุดดาจึงเงียบเสียงไปเฉย ๆ ก็ถามหลวงปู่บุดดาว่า "เอ๊ะ เป็นอะไรไป"
หลวงปู่บุดดาท่านก็นิ่งเฉยไม่ตอบ นัยน์ตาคงเบิกโพลงอยู่อย่างนั้น เป็นอันว่าหลวงปู่บุดดาท่านได้จบกิจพระศาสนา ทำอาสวะให้สิ้นต่อหน้าพระสงฆ์ พรหมสโร นั่นเอง
หลังจากนั้น 3 วัน ในตอนเช้าก่อนที่จะออกบิณฑบาต พระสงฆ์ พรหมสโร ก็มาบอกต่อหลวงปู่บุดดาว่า "ไม่มีคนไปนรก ไม่มีคนไปสวรรค์ เน้อ"  หลวงปู่บุดดาจึงเสริมว่า "โอ๊ย มันจะมีนรก มีสวรรค์อย่างไร นั่นมันกิเลสต่างหากเล่า กิเลสหมด มันก็หมดนรก หมดสวรรค์ซิ" เป็นอันว่าพระสงฆ์ พรหมสโร ท่านได้จบกิจบรรลุธรรมในคืนก่อนนั่นเอง
อเล็กซานเดอร์ เกรแฮม เบลล์

| อเล็กซานเดอร์ เกรแฮม เบลล์ |
| --- | --- |
ภาพที่ถ่ายระหว่าง ค.ศ. 1914 ถึง 1919
เกิด: 3 มีนาคม ค.ศ.1847 เอดินบะระ ประเทศสกอตแลนด์ สหราชอาณาจักร
เสียชีวิต: สิงหาคม 2, 1922(1922-08-02) (75 ปี) Beinn Bhreagh รัฐโนวาสโกเชีย ประเทศแคนาดา
พลเมือง: สหราชอาณาจักร (ค.ศ.1847–1882) ชาวอังกฤษในแคนาดา (ค.ศ.1870–1882) สหรัฐ (ค.ศ.1882–1922)
ศิษย์เก่า: มหาวิทยาลัยเอดินบะระ มหาวิทยาลัยคอลเลจลอนดอน
อาชีพ: นักประดิษฐ์ นักวิทยาศาสตร์ วิศวกร ศาสตราจารย์ a ครูผู้พิการทางหู 
มีชื่อเสียงจาก: ผู้ประดิษฐ์โทรศัพท์ b
คู่สมรส: มาเบล การ์ดิเนอร์ ฮับบาร์ด (สมรส 1877–1922)
บุตร: 4 c
บิดามารดา: อเล็กซานเดอร์ เมลวิลล์ เบลล์ เอลิซา เกรซ ไซมอนด์ เบลล์
ญาติ: การ์ดิเนอร์ กรีน ฮับเบิร์ด (พ่อตา) เดวิด ชาร์ลส์ เบลล์ (ลุง) กิลเบิร์ต โฮวีย์ กรอสเวเนอร์ (ลูกเขย) เดวิด แฟร์ไชล์ด (ลูกเขย) เมลวิลล์ เบลล์ กรอสเวเนอร์ (หลานชาย) มาเบล ฮาร์ลาเคนเดน กรอสเวเนอร์ (หลานสาว) เกรแฮม แฟร์ไชล์ด (หลานชาย) กิลเบิร์ต เมลวิลล์ กรอสเวเนอร์ (เหลนชาย) เอดวิน เอส. กรอสเวเนอร์ (เหลนชาย) ชิเคสเตอร์ เบลล์ (ลูกพี่ลูกน้อง)
รางวัล: ค.ศ.1902  รางวัลอัลเบิร์ต ค.ศ.1907  รางวัลจอห์น ฟริตซ์ ค.ศ.1912  รางวัลแอลเลียต เครสสัน
   เสียงของอเล็กซานเดอร์ เกรแฮม เบลล์   Re-identified in 2013, Bell made this wax-disc recording of his voice in 1885. 
ลายมือชื่อ

หมายเหตุ
a มหาวิทยาลัยบอสตัน b ดูที่ด้านล่าง. c ทั้งสองตายหลังจากเกิด
อเล็กซานเดอร์  เกรแฮม เบลล์ (Alexander Graham Bell - 3 มีนาคม ค.ศ. 1847 - 2 สิงหาคม ค.ศ. 1922) เป็นนักวิทยาศาสตร์ นักประดิษฐ์ ผู้ก่อตั้งบริษัท เบลล์ เทเลโฟน (Bell Telephone company) สิ่งประดิษฐ์ที่สำคัญอย่างมากของเบลล์และเป็นประโยชน์ต่อชาวโลกอย่างมาก ได้แก่ โทรศัพท์ ซึ่งได้คิดค้นอย่างอิสระได้พร้อมๆ กับ เอลิชา เกรย์ นักประดิษฐ์ชาวอเมริกัน นอกจากนี้ เบลล์ยังเป็นผู้มีความสำคัญอย่างมากในงานวิจัยทางด้านอากาศยาน และ ไฮโดรฟอยล์
ประวัติ

อเล็กซานเดอร์ แกรห์ม เบลล์ เกิดที่เมืองเอดินบะระ แคว้นสกอตแลนด์ ประเทศอังกฤษ
ครอบครัวของเบลล์ มีความเกี่ยวพันกับทางด้านภาษาศาสตร์ว่าด้วยการออกเสียง (Elocution) โดยปู่ ลุง และพ่อของเบลล์ ล้วนเป็นผู้เชี่ยวชาญทางด้านภาษา ภายหลังต่อมาได้มีการเผยแพร่งานวิจัยเกี่ยวกับเรื่องนี้อย่างหลากหลาย โดยเฉพาะอย่างยิ่ง บิดาของเบลล์ (อเล็กซานเดอร์ เมลวิลล์ เบลล์) ได้ผลิตงานวิจัยสำคัญได้แก่ การประดิษฐ์ระบบการออกเสียง Visible Speech โดยเป็นการศึกษาและออกแบบระบบแสดงวิธีการออกเสียงพูดของมนุษย์ โดยใช้สัญลักษณ์ในการแทนการเคลื่อนไหว ปาก ลิ้นและลำคอ เป็นงานวิจัยซึ่งมีส่วนอย่างมากในการช่วยการพูดสำหรับบุคคลหูหนวก และต่อมาในภายหลัง เบลล์ได้นำมาปรับปรุงเพื่อช่วยเหลือผู้พิการให้สามารถอ่านริมฝีปากของผู้พูดเพื่อทำความเข้าใจกับคำพูด
แกรห์ม เบลล์ได้รับการศึกษาที่โรงเรียน Royal High School เมืองเอดินบะระ หลังจากนั้นได้เข้ารับตำแหน่งที่ Weston House Acedamy ในตำแหน่งผู้ช่วยสอนในสาขาการออกเสียงและดนตรี ที่เอลกิน ในมอเรย์ไชน์ หลังจากนั้น เข้าศึกษาในมหาวิทยาลัยเอดินบะระ จากนั้นในปี ค.ศ. 1866 ถึงปี ค.ศ. 1867 หรือปี พ.ศ. 2409ถึงปี พ.ศ. 2410 ได้เข้าเป็นผู้บรรยายที่มหาวิทยาลัย Somersetshire เมืองบาร์ทประเทศอังกฤษ ระหว่างที่ยังอยู่ที่สกอตแลนด์ได้เบนความสนใจไปยังส่วนของงาน Acoustic เพื่อมีส่วนช่วยในความหูหนวกของมารดา
ในปี 1870 เขาได้ติดตามครอบครัวไปยังแคนาดา โดยพำนักที่เมือง Brentford, Ontargio โดยก่อนย้ายออกจาก Scottland เบลล์ได้เริ่มให้ความสนใจกับโทรศัพท์ และในแคนนาดา ได้ให้ความสนใจกับอุปกรณ์การสื่อสารอย่างต่อเนื่อง โดยได้พัฒนาเปียโน ซึ่งสามารถส่งเสียงดนตรี ผ่านสัญญาณไฟฟ้าได้สำเร็จ  และปี 1882 เขาโอนสัญชาติเป็นอเมริกัน
การประกาศสิทธิบัตรโทรศัพท์

เบลล์ได้จดสิทธิบัตรโทรศัพท์เป็นสิทธิของตนในสหรัฐอเมริกา วันที่ 14 กุมภาพันธ์ ค.ศ. 1876 และเป็นเหตุอันน่าบังเอิญเหลือเกินที่ได้มีการจดสิทธิบัตร โดย เอลิช่า เกรย์ (Elisha Gray) ในวันเดียวกัน โดยเป็นการจดสิทธิบัตรภายหลังจากเบลล์เป็นเวลา 2 ชั่วโมง
เครื่องส่งสัญญาณของเกรย์ถูกออกแบบโดยใช้อุปกรณ์แบบเก่า ซึ่งถูกเรียกว่า lovers telephone โดยมีวงจรสองวงจรถูกเชื่อมโยงเข้าด้วยกัน